CELEX: 62009CN0250
Language: et
Date: 2009-07-06 00:00:00
Title: Kohtuasi C-250/09: Eelotsusetaotlus, mille esitas Rayonen sad Plovdiv (Bulgaaria) 6. juulil 2009 — Vasil Ivanov Georgiev versus Tehnicheski universitet — Sofia, Filial Plovdiv

12.9.2009   
            
            
               ET
            
            
               Euroopa Liidu Teataja
            
            
               C 220/23
            
         Eelotsusetaotlus, mille esitas Rayonen sad Plovdiv (Bulgaaria) 6. juulil 2009 — Vasil Ivanov Georgiev versus Tehnicheski universitet — Sofia, Filial Plovdiv
   (Kohtuasi C-250/09)
   2009/C 220/45
   Kohtumenetluse keel: bulgaaria
   
      Eelotsusetaotluse esitanud kohus
   
   Rayonen sad Plovdiv
   
      Põhikohtuasja pooled
   
   
      Hageja: Vasil Ivanov Georgiev
   
      Kostja: Tehnicheski universitet — Sofia, Filial Plovdiv
   
      Eelotsuse küsimused
   
   
               1.
            
            
               Kas nõukogu 27. novembri 2000. aasta direktiiviga 2000/78/EÜ (1), millega kehtestatakse üldine raamistik võrdseks kohtlemiseks töö saamisel ja kutsealale pääsemisel, on vastuolus sellise siseriikliku õigusnormi kohaldamine, mis ei võimalda sõlmida tähtajatuid töölepinguid professoritega, kellel on täitunud 65. eluaasta? Kas selles kontekstis ja konkreetsemalt direktiivi artikli 6 lõiget 1 arvestades on diskrimineerimise eest kaitsmise seaduse artikli 7 lõike 1 punktis 6 loetletud meetmed vanusepiiride kehtestamiseks konkreetsetel ametikohtadel töötamisele objektiivsed ja mõistlikud ning õigustatud eesmärgi saavutamiseks põhjendatavad ja proportsionaalsed, võttes arvesse asjaolu, et direktiiv on Bulgaaria õigusesse täielikult üle võetud?
            
         
               2.
            
            
               Kas nõukogu 27. novembri 2000. aasta direktiiviga 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, on vastuolus sellise siseriikliku õigusnormi kohaldamine, mille kohaselt tuleb professorid, kellel on täitunud 68. eluaasta, saata kohustuslikus korras pensionile? Kas arvestades käesoleva kohtuasjaga seotud fakte ja asjaolusid ning juhul, kui tuvastatakse vastuolu direktiivi sätete ja asjakohase siseriikliku õiguse vahel, millesse võeti direktiiv üle, on võimalik, et ühenduse õigusenormide tõlgendamine toob endaga kaasa siseriikliku õiguse kohaldamata jätmise?
            
         
      (1)  EÜT L 303, lk 16; ELT eriväljaanne 05/04, lk 79.